Il-Museum f'Burmarrad Hidma ta' 82 sena - 1937- 2019 Ħajr lil Alla għal dawn it-tnejn u tmenin sena ta' ħidma fil-formazzjoni nisranija tat-tfal u l-adulti f'dan il-qasam, biex kif kien jgħid il-Fundatur San Ġorġ Preca, 'Biex Ġesu jkun magħruf u maħbub'. Ħajr ukoll lill-membri u l-familjari tagħhom kif ukoll lil tant qlub ġenerużi li taw u wħud għadhom jagħtu l-kontribut tagħhom sew finanzjarju kif ukoll fil-manutenzjoni ta' dan il-qasam. Mhux b'inqas, ringrazzjament imur ukoll għall-katekisti li mhumiex membri, li sa mis-sena 2000, b'sagrifiċċju kbir bdew jagħtu l-għajnuna fit-tagħlim tat-tfal. Sa Marzu tal-1937, sew il-membri kifukoll it-tfal kienu jmorru San Pawl il-Baħar għat- tagħlim u l-formazzjoni. Kien hawn bosta soċi minn Burmarrad. Maż-żmien, uħud ħaddnu l-ħajja reliġjuża. Oħrajn ħaddnu l-istat taż-żwieġ. Illum hawn tlieta. Ġuditta, l-ex superjura li llum irtirat fid-dar għall-anzjani, Pax et Bonum il-Mosta, Ġuditta kuġintha li għal dawn l-aħħar xhur tinsab irtirata f'darha u Miriam Bartolo, li hekk kif inkorporat, intbagħtet mis-superjuri biex tgħin f'qasam ieħor. Bidu tal-oqsma Dun Ġorġ, wara li beda l-ftuħ tal-oqsma tas-sezzjoni maskili fl-1907, tliet snin wara beda bil-ftuħ tal-oqsma tas-sezzjoni femminili, jiġifieri fl-1910. Il-qasam tal-bniet ta' San Pawl il-Baħar kien id-29 wieħed li nfetaħ minn 44 u dak ta' Burmarrad iġib in- numru 29b. Il-membri minn Burmarrad, minn San Pawl il-Baħar, mill-Pwales u mill- Mellieħa, minbarra li filgħodu kienu jmorru għall-quddiesa ta' kuljum, b'sagrifiċċju mhux żgħir, fis-sħana tas-sajf u fil-kesħa tax-xitwa, bil-mixi, kienu jinġabru fil-qasam ta' San Pawl il-Baħar għall-formazzjoni museumina kif ukoll għat-taħriġ fit-tagħlim lit-tfal u adolexxenti. Għal xi xhur qabel is-sena 1978, is-superjura Carmen Xuereb minn Santa Venera kienet titla' tgħallem grupp ta' tfal fil-ftuħ ta' quddiem il-kappella tal-Wardija kull nhar ta' Ħadd filgħodu. Imbagħad, kull nhar ta' Sibt, kienet twassal lis-soċi ta' San Pawl għall-kappella tal-Pwales fejn flimkien kienu jgħallmu lit-tfal ta' dawk l-inħawi. Dun Ġorġ Preca u Burmarrad Il-membri kienu ilhom jitolbu biex f'Burmarrad ikun hawn fejn jinġabru. Ġorġ tefa' għajnejh fuq ir-raħal ta' Buwarrad, kif kienu jħobbu jsejħulu l-membri tal- bidu. Dik is-sena, Dun Ġorġ ġie jippriedka fl-ewwel Sajda Mużewmina li kienet ġiet organizzata fil-bitħa tar-razzett ta' quddiem il-kamra fejn kien il-Museum tas-subien u fejn illum issir il-votazzjoni. Fit-18 ta' April 1939 il-qasam laqa' fih lil Dun Ġorġ Preca. Dun Ġorġ reġa' ġie Burmarrad fis-sajda tal-1949 u 1950. Terġa', fid-9 ta' Awwissu tal- 1952 kien ġie fil-qasam għas-soċi biss, kif ukoll fl-1953 u fl-1954. Fil-bidu tas-sena 1937, il-membri ta' Burmarrad kienu krew terran, il-post preżenti, li kien iġib in-numru 18, li wara nbidel f'numru 24 u illum 229. Infetaħ bħala qasam fit- 8 ta' Marzu 1937. Fil-bidu, kienet intbagħtet Ġużeppa Calleja, soċja minn Birkirkara bħala superjura. Fit-18 ta' Mejju 1958 ġiet eletta Ġużeppa Muscat, soċja għalliema minn San Pawl bħala superjura, sew għall-qasam ta' San Pawl kif ukoll għall-qasam ta' Burmarrad. Ma ninsewx, li Burmarrad dam ħafna jiddependi f'kollox mill-Parroċċa ta' San Pawl. Meta l-membri ta' Burmarrad setgħu jmexxu l-qasam, intgħażlet Vitor Bonnici bħala l-ewwel superjura. Hi kienet tgħix fid-dar, li wara mewtha ħallietha għall- knisja u li llum inbidlet f'Dar Parrokkjali. Fis-27 ta' Settembru 1973 ġiet magħżula bħala superjura Ġuditta Gauci. F'Mejju tal-2000 wara sena missjoni fl-Awstralja, s-Superjura Carmen Xuereb ġiet mibgħuta tgħin u għadha taqdi l-missjoni tagħha sal- lum il-ġurnata. Museum u Skola Fi żmien il-gwerra f'Marzu tal-1941, waħda mill-kmamar inkriet lill-Gvern biex tintuża bħala skola u aktar tard inkera kollu sal-15 ta' April 1955. Filgħodu kien jintuża bħala skola u wara nofsinhar kien iservi għall-klassijiet tal-katekiżmu. Dak iż-żmien il- katekiżmu kien ta' erba' darbiet fil-ġimgħa, sena preparazzjoni għall-Ewwel Tqarbina u sena oħra għall-Griżma. Fl-intrata tal-Museum għandna teżor mdendel mal-ħajt - Il- barka tal-Papa Piju XII għall-qasam / skola għal kull min kien jattendi l-iskola sew tfal kif ukoll membri u għalliema. Fil-qasam kienet tiġi ċċelebrata l-quddiesa kull l-ewwel Ġimgħa tax-xahar sal-1964, meta nbniet il-knisja. Bejn is-16 ta' Marzu 1958 u l-1963, l-altar tal-qasam kien misluf lill-knisja. Il-post inxtara mis-soċi ta' Burmarrad fis-17 ta' Ġunju tal-1964. Għaxar snin wara, fl-1 ta' Ġunju 1974 il-membri ħallsu l-ispejjeż biex inbena s-sular ta' fuq għal tqassim aħjar tat-tfal. Serva wkoll biex jakkomoda lil dawk li baqgħu jattendu wara li rċevew is- Sagrament tal-Griżma kif ukoll għall-ħafna laqgħat sew għall-ġenituri kif ukoll għall- adulti. Fir-rassenja tal-attendenza tat-tfal ta' Novembru 1945 l-ammont tat-tfal subien u bniet li kienu jattendu kien ta' erbgħa u għoxrin. Ma dawn inżidu għaxart ibniet, fosthom Ġuditta Gauci li baqgħu jattendu fil-klassi msejħa tal-Magħżulin - Il-Klassi ta' Formazzjoni. Illum għandna t-tfal u t-tfal tat-tfal tagħhom jattendu għall-katekiżmu f'dan il-qasam. Saru diversi sajdat li huma laqgħat ta' kuljum għal 8 jew 15-il jum wara xulxin. Żjarat ta' Isqfijiet Il-qasam laqa' fih lill-Isqof Mikiel Gonzi, Ġużeppi Mercieca, Annettu Depasquale, Pawlu Cremona u Adeodatu Micallef. L-Arċisqof Charles Jude Scicluna ma ġiex fil- qasam imma kien amministra s-sagrament tal-Griżma fil-Parroċċa fit-13 ta' Ġunju 2015. Eormazzjoni tal-Adolexxenti Sabiex il-bniet ikunu mħeġġin jibqgħu jattendu wara l-Griżma, Ġuditta Gauci, ż-żgħira, kienet tlaqqagħhom nhar ta' Sibt u tgħallimhom ftit ħjata u kienu wkoll jippreparaw xi reċta u jieklu xi ħaġa tajba wkoll. Nhar ta' Ħadd wara nofsinhar, il-membri flimkien ma' dawn l-adolexxenti kienu jerħulha bil-mixi, jew lejn il-Wardija, l-Imdawra jew ukoll lejn Kennedv Grove. Dak iż-żmien ma kienx-hawn il-periklu tat-traffiku sfrenat tal- lum. Il-ġenituri kien moħħhom mistrieħ li qegħdin f'idejn u f'ambjent tajjeb għar-ruħ u għall-ġisem. Ħarġiet, sew għaż-żgħar ta' xi drabi fis-sena, kif ukoll għall-adolexxenti ma naqsux. Xi tfisser is-sejħa tal-Musenm2 Hija programm ta' ħajja ddedikata għall-valuri Evanġeliċi b'mezzi li jwasslu għall- qdusija. Filwaqt li ma jgħixux f'komunità, jiltaqgħu kuljum fid-dar tas-soċjetà biex wara li jgħallmu lit-tfal u ż-żgħażagħ jgħixu ta' ċittadini onesti u jkomplu jissaħħu fl-istruzzjoni permanenti tagħhom infushom. Isibu wkoll il-ħin biex jaħdmu u jistrieħu flimkien. Jalla jasal iż-żmien biex il-Museum f'Burmarrad jibqa' miftuħ. Hgejjeg Street, Bugibba — Malta. Mob - 99497170 bbirdtaxis(ġvahoo.com